open-index/open-wikipedia-markdown huggingface dataset:
Don’t Look Back in Anger

**”Don’t Look Back in Anger”** on brittiläisen rock-yhtye Oasiksen kappale. Sen on kirjoittanut yhtyeen pääasiallinen lauluntekijä, kitaristi Noel Gallagher. ”Don’t Look Back in Anger” on neljäs kappale Oasiksen toisella studioalbumilla *[[(What’s the Story) Morning Glory?]]*, ja se julkaistiin 19. helmikuuta 1996 albumin viidentenä singlenä. Se nousi muun muassa Britannian singlelistan ykköseksi ja Suomen virallisen listan kolmanneksi, ja siitä tuli yhtyeen uran toinen listaykkönen Britanniassa sekä yksi Oasiksen tunnetuimmista ja suosituimmista kappaleista. ”Don’t Look Back in Anger” oli myös ensimmäinen yhtyeen kappale, jonka Noel Gallagher lauloi veljensä, laulaja Liam Gallagherin, sijasta.

Myös *Step Out* on Noelin laulama. Muita b-puolia ovat *Underneath the Sky* sekä  *Cum On Feel The Noize*.

Kappale alkaa John Lennonin ”Imagine”-kappaletta muistuttavalla pianointrolla. Noel Gallagher on sanonut, että se on tietoinen viittaus kyseiseen kappaleeseen ja artistiin. Noel on usein haastatteluissa maininnut Lennonin yhdeksi suurimmista vaikutteistaan ja suureksi esikuvakseen.
Noel Gallagher sanoi *Word* -lehden haastattelussa vuonna 2005, ettei vielä tänäkään päivänä tiedä mitä laulun sanat tarkoittavat.

Kertosäkeen sanoitus syntyi erään konsertin soundchekissä, jossa Noel soitteli kappaleen raakaversiota ilman laulua. Liam tuli paikalle ja kysyi ”lauloitko ’So Sally can wait’? - Sinun pitäisi!”  

*Step Outin* piti alun perin tulla mukaan albumille. Kappaleen havaittiin kuitenkin olevan kovin samanlainen kuin Stevie Wonderin hitti Uptight. Wonderin puolesta asia olisi voitu sopia, jos hänelle, Henry Cosbylle ja Sylvia Moylle olisi maksettu kymmenen prosenttia levyn tuotosta. Ehdotukseen ei suostuttu, vaan kappale käytettiin Don’t Look Back In Angerin b-puolella.

## Kappaleet

Kaikki kappaleet kirjoittanut Noel Gallagher, ellei toisin mainita.

*CD CRESCD 221
#”Don’t Look Back In Anger” - 4:48
#”Step Out” - 3:40 (Gallagher / Wonder / Cosby / Moy)
#”Underneath The Sky” - 3:20
#”Cum On Feel The Noize” - 5:09 (Holder / Lea)

*7" CRE 221
#”Don’t Look Back In Anger” - 4:48
#”Step Out” - 3:40 (Gallagher / Wonder / Cosby / Moy)

*12" CRE 221T
#”Don’t Look Back In Anger” - 4:48
#”Step Out” - 3:40 (Gallagher / Wonder / Cosby / Moy)
#”Underneath The Sky” - 3:20

*Kasetti CRECS 221
#”Don’t Look Back In Anger” - 4:48
#”Step Out” - 3:40 (Gallagher / Wonder / Cosby / Moy)

## Lähteet

## Aiheesta muualla
* Oasis - Don't Look Back In Anger (Official Video) YouTubessa
Riihimäen Kesäkonsertit

**Riihimäen Kesäkonsertit** on vuosittain kesäkuun alussa Riihimäellä järjestettävä noin viikon kestävä musiikkitapahtuma. 

Kesäkonserttien ohjelmiston pääpaino on klassisessa kamarimusiikissa, mutta kokonaisuutta värittävät myös jazz ja lastenkonsertit. Konserteissa esiintyvät sekä kansainväliset tähdet että uransa alkutaipaleella olevat muusikot.

Suurin osa konserteista järjestetään Suomen lasimuseon salissa. Konserttien taiteellisesta johdosta vastaa nykyään Tempera-kvartetti.

Riihimäen Kesäkonsertit kuuluu Finland Festivals -tapahtumiin.

## Aiheesta muualla
* Kesäkonserttien virallinen kotisivu
Samurai (albumi)

**Samurai** on Matti Nykäsen toinen albumi. Samurai-albumilla Matti siirtyi rockahtavampaan suuntaan. Albumi sisältää cover-version Pelle Miljoonan "Moottoritie on kuuma" -hitistä. Samaisesta albumista julkaistiin vuonna 2006 remasteroitu versio.

## Kappaleet
Kappaleet säveltänyt Jussi Niemi sekä sovittanut Risto Närhi ja Jussi Niemi, ellei toisin mainittu.

#
#
#
#
#
#
#
#
#
#

## Tuotanto
* Jussi Niemi – tuottaja, äänittäjä, miksaaja
* Risto Närhi – äänittäjä, miksaaja
* Karl Lahti – valokuvat (Studio Lahti & Laaksovirta)
* Kauko Juusela – kansi (Adsek)
* Pauli Saastamoinen – CD-masteroija
* Audiovox Records Oy – markkinoija, jakelija

## Lähteet
* warthog.fi 

## Aiheesta muualla
* warthog.fi , luonnehdintoja kappaleista
* ''Samurai'' discogs.com -sivustolla
Deathchain

**Deathchain** on suomalainen Kuopiosta kotoisin oleva death/thrash metal -yhtye. Deathchain tunnettiin aiemmin nimellä Winterwolf, nykyään samaa nimeä kantaa täysin erillinen death metal -yhtye, jossa soittavat Deathchainista Corpse ja Rotten. Deathchainin alkuaikoina laulajana toimi kitaristi Corpse, mutta myöhemmin vuonna 2002 yhtyeen laulajaksi tuli Rotten, ja pian yhtye solmi levytyssopimuksen Dynamic Arts Recordsin kanssa.

## Historia
Vuonna 2003 Deathchain julkaisi ensimmäisen albuminsa, *[[Deadmeat Disciples]]in*, joka keräsi hyviä arvosteluita sekä Suomessa että Euroopassa. Albumin julkaisun jälkeen yhtye aloitti runsaan keikkailun, johon kuului esiintyminen muun muassa Keski-Euroopassa sekä Hollannissa ja Belgiassa.

Yhtye aloitti vuonna 2005 nauhoittamaan seuraavaa täyspitkää albumiaan, *[[Deathrash Assault]]ia*, joka sijoittui Suomen virallisen albumilistan sijalle 18. Albumin julkaisun jälkeen Deathchain aloitti *Hellhoundz of Doom and Thrash* -kiertueen Candlemassin ja Destructionin kanssa, ja he vierailivat yhteensä kolmessatoista maassa ympäri Eurooppaa. *Deathrash Assault* -albumi julkaistiin vielä vuoden 2006 puolella myös Venäjällä ja Japanissa.

Vuosi 2006 oli myös monella tapaa merkittävä yhtyeelle: entinen laulaja Rotten vaihtui  K.J. Khaosiin, ja yhtye työsti materiaalia kolmanteen albumiinsa *[[Cult of Death]]iin*, joka nousi Suomen albumilistalla sijalle 17.

Vuoden 2008 alussa yhtyeen pitkäaikainen kitaristi Bobby Undertaker jätti yhtyeen ja tilalle tuli Cult, *[[Forgotten Horror]]*-yhtyeen laulaja-kitaristi. 

Alkuvuodesta 2009 yhtye allekirjoitti sopimuksen uuden levy-yhtiön, *[[Cobra Records]]in*, kanssa.

## Jäsenet
* K.J. Khaos – laulu
* Corpse – kitara
* Leper - Kitara
* Kuolio – basso
* Kassara – rummut

### Entiset jäsenet
* Possessed Keripukki – basso
* Telaketju – rummut
* Rotten – laulu
* Bobby Undertaker – kitara
* C. Void – taustalaulu
* Cult – kitara

## Diskografia
### Studioalbumit
* 
* 
* 
* 
* 
* 

### Split-albumit
* 
* 

### Demot
*  (Winterwolf)
*  (Winterwolf)
* 

## Aiheesta muualla

* Deathchainin viralliset sivut
* 
* Deathchain Metalheaven-sivustolla
*
Piero di Cosimo

**Piero di Cosimo** (tunnetaan myös nimellä **Piero di Lorenzo**, 1462–1521) oli italialainen taidemaalari. Hän työskenteli Cosimo Rossellin ateljeessa ja otti tältä sukunimensä. Piero di Cosimo sai vaikutteita Leonardo da Vinciltä. Vasari on kirjoittanut Pierosta, ja sanoo tämän rakastaneen eläimiä ja kasveja. Hän osallistui Sikstuksen kappelin maalaustyöhön. 

Hän maalasi paljon romanttisen idyllisiä klassismytologisia aiheita.

Kuva:Piero di Cosimo - Portrait de femme dit de Simonetta Vespucci - Google Art Project.jpg|*Simonetta Vespucci*, n. 1480.
Image:Piero di Cosimo 028.jpg|*Madonna Jeesuslapsi ja Johannes Kastaja*, n. 1500, tondo.
Image:Piero di Cosimo 056.jpg|*Immacolata Concezione*, 1505, yksityiskohta.
Image:Piero di Cosimo - Venus, Mars und Amor.jpeg|*Venus, Mars ja Amor* 1486–1510.


## Lähteet
Go Let It Out

**Go Let It Out** on brittiläisen rock-yhtye Oasiksen kappale ja single, joka julkaistiin 7. helmikuuta 2000. Ensimmäisenä singlenä tulevalta Standing On The Shoulder Of Giants albumilta se nousi suoraan  Ison-Britannian single-listan sijalle 1 . Samalla se oli järjestyksessään Oasiksen viides ykkös-single, myyden kotimaassaan n. 343&nbsp;000 kappaletta. *Go Let It Outin* b-puolia ovat *Let's All Make Believe* ja *(As Long As They've Got) Cigarettes in Hell*. Singlen kansi on kuuluisan kansitaiteilija Simon Halfonin suunnittelema.

Kappale löytyy myös yhtyeen "best of" -kokoelmalta Stop The Clocks (2006).
__NOTOC__
## Kappaleet

Kaikki kappaleet kirjoittanut Noel Gallagher, ellei toisin mainita.

*CD RKIDSCD 001
# 
# 
# 

*7" RKID 001
# 
# 

*12" RKID 001T
# 
# 
# 

*Kasetti RKIDCS 001
# 
# 

## Listasijoitus

* Suomen virallinen singlelista: 14 (5/2000) 

## Lähteet

## Aiheesta muualla
*Oasis - Go Let It Out (Official Video) YouTubessa
Shagrath

**Shagrath** (oik. **Stian Tomt Thoresen**, s. 18. marraskuuta 1976 Jessheim, Norja) on norjalainen laulaja ja muusikko, joka tunnetaan parhaiten Dimmu Borgirin laulajana. Hän on Dimmu Borgirin perustajajäseniä Silenozin ja Tjodalvin rinnalla. Shagrath on laulamisen ohella soittanut yhtyeessä kitaraa, bassoa ja rumpuja.

Shagrath on aikaisemmin vaikuttanut myös yhtyeissä Fimbulwinter (kitara ja rummut) ja Ragnarok (kosketinsoittimet). Fimbulwinter julkaisi vuonna 1994 ainoaksi jääneen täyspitkänsä *[[Servants of Sorcery]]*. Lisäksi hänellä on ollut vähemmän huomiota saanut sooloprojekti, Starkness. Nykyään hän soittaa pääyhtyeensä Dimmu Borgirin ohella kitaraa heavy metal -yhtyeessä Chrome Division. Hän on myös vieraillut Kamelotin kappaleissa.

Shagrath on kertonut taiteilijanimensä tulevan *[[Taru sormusten herrasta]]* -kirjassa esiintyvästä örkistä.

## Välineistö

*Shure microphones 
*Lexicon effects 
*Art effects 
*Rocktron swichboard 
*Korg X5 
*Korg Trinity 
*Korg Z1 

## Julkaisut
**Dimmu Borgir**
:ks. Dimmu Borgirin diskografia

**Fimbulwinter**
* 

**Chrome Division**
* 
* 

**Ov Hell**
* 

**Ragnarok**
* 

**Vierailijana**
* Astarte - 
* Diaz - 
* Destruction - 
* Kamelot - 

## Lähteet

## Aiheesta muualla
Lenni Lokinpoikanen

**Lenni Lokinpoikanen** on Ella ja Aleksi -lapsiduon ensimmäinen albumi, joka julkaistiin syksyllä 2004. Albumi myi platinaa ja pysyi Suomen virallisen albumilistan ensimmäisellä sijalla vuodenvaihteessa 2004&ndash;2005.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet
All Around the World

**”All Around the World”** on brittiläisen rockyhtye Oasiksen kappale ja kolmas single yhtyeen kolmannelta albumilta *[[Be Here Now]]*. Se julkaistiin singlenä 12. tammikuuta 1998, ja se nousi listaykköseksi yhtyeen kotimaassa Britanniassa sekä Irlannissa ja Skotlannissa. Suomessa sen sijoitus singlelistalla oli kolmas. Kappale oli Oasiksen neljäs listaykkönen Britannian singlelistalla. Se on saavuttanut Britanniassa yli 286&nbsp;000 kappaleen ja näin ollen hopealevyn myyntirajan. ”All Around the World” oli yhtyeen uran viimeinen single, jonka julkaisi levy-yhtiö Creation Records. Sen b-puolia ovat *The Fame*, *Flashbax* ja *Street Fighting Man*.

Oasiksen kitaristi Noel Gallagher kirjoitti kappaleen jo yhtyeen uran alkuaikoina. Sen laulaa hänen veljensä Liam Gallagher. ”All Around the World” sisältää muun muassa mittavia kieli- ja puhallinsoitinosuuksia. Kappaleen albumiversio on kestoltaan yhdeksän minuuttia ja 20 sekuntia pitkä, mikä tekee siitä yhtyeen pisimmän kappaleen. Kappaleesta on olemassa kaksi kestoltaan erimittaista singleversiota: tonien on neljä minuuttia ja 51 sekuntia pitkä edit-versio, kun taas singlen 12-tuumainen vinyylilevypainos sisältää yhdeksän minuuttia ja 38 sekuntia pitkän version. 

Kappaleesta julkaistiin alle kuusiminuuttinen lyhennetty versio musiikkivideoon.

## Kappaleet
Kaikki kappaleet kirjoittanut Noel Gallagher, ellei toisin mainita.

### CD <small>CRESCD 282</small>
#
#
#
#

### 7" <small>CRE 282</small>
#All Around the World (Edit)
#

### 12" <small>CRE 282T</small>
#
#
#

### Kasetti <small>CRECS 282</small>
#All Around the World (Edit)
#

## Kokoonpano
* Liam Gallagher – päälaulu kappaleissa "All Around The World" ja "Street Fighting Man"
* Noel Gallagher – soolokitara, akustinen kitara, taustalaulu, päälaulu kappaleissa "The Fame" ja "Flashbax"
* Paul ”Bonehead” Arthurs – rytmikitara
* Paul McGuigan – bassokitara
* Alan White – rummut, perkussio

### Vierailevat muusikot
* Mark Feltham – huuliharppu ("All Around The World")
* Meg Matthews – taustalaulu ("All Around The World")
* Patsy Kensit – taustalaulu ("All Around The World")

## Aiheesta muualla
* Oasis - All Around The World (Official Video) YouTubessa
Texas (yhtye)

**Texas** on Glasgow’sta, Skotlannista kotoisin oleva brittiläinen pop-yhtye. Basisti Johnny McElhone perusti sen vuonna 1986. Yhtye esiintyi ensimmäistä kertaa julkisesti maaliskuussa 1988 ja sen ensimmäinen albumi, *Southside*, ilmestyi vuonna 1989.

## Kokoonpano
* Sharleen Spiteri, laulu ja kitara
* Tony McGovern, laulu and kitara
* Ally McErlaine, kitara
* Johnny McElhone, bassokitara
* Eddie Campbell, koskettimet
* Michael Bannister, koskettimet
* Neil Payne, rummut

## Albumit
* *Southside* (1989)
* *Mothers Heaven* (1991)
* *Ricks Road* (1993)
* *White On Blonde* (1997)
* *[[The Hush (albumi)|The Hush]]* (1999)
* *The Greatest Hits* (2000)
* *Careful What You Wish For* (2003)
* *Red Book* (2005)
* *The Conversation* (2013)
* *Texas 25* (2015)
* *Jump on Board* (2017)
* *Hi* (2021)
Baritonikitara

**Baritonikitarassa** on tavallista kitaraa pidempi mensuuri. Kaula ja otelauta ovat näin pidemmät kuin tavallisessa kitarassa. Pidempi kaula
mahdollistaa soittimen virittämisen matalampaan viritykseen säilyttäen samalla kielten riittävän jännityksen käyttämättä paksuja kieliä. Samalla instrumentin soitettavuus pysyy helpompana ohuiden kielten ansiosta pidemmästä mensuurista huolimatta.

Tavallisessa kitarassa tilannetta voi verrata Fender Stratocaster ja Gibson Les Paul -mallien välillä. Stratocasterissa, jonka mensuuri on pidempi, käytetään tyypillisesti hieman ohuempia kieliä kuin Gibsonissa, sillä Gibsonin lyhyempi mensuuri "sallii" vahvemmat kielet soitettavuuden pysyessä kevyenä.

Yleensä baritonikitarassa on kitaran standardivirityksen matalan E-kielen tilalla kvinttiä tai kvarttia alemmas viritetty A- tai H-kieli ja muut kielet viritetään saman verran standardiviritystä matalammalle. Myös muunlaisia virityksiä käytetään. 

Baritonikitaroita käytetään yleensä etenkin jazzissa tai bluesissa, mutta joskus myös rock- ja metallimusiikissa. Esimerkiksi suomalainen metalliyhtye Stam1na käyttää baritonivirityksiä, ja myös HIM käyttää baritonikitaroita -ja virityksiä useissa raskaimmissa kappaleissaan.

## Baritonivirityksiä
 
* H–E–A–D–f#–h
* A–D–G–C–e–a
* Bb–Eb–Ab–Db–f–bb
* G–C–F–H–h–d–g
* A–D–A–D–g–h tai seitsemänkielisenä A–D–A–D–g–h–e
* G–C–G–C–g–c–e tai G–C–G–C–f–a–d
Jakso (jaksollinen järjestelmä)

**Jaksoiksi** kutsutaan jaksollisen järjestelmän vaakarivejä. Jakson numero ilmoittaa, kuinka monta miehitettyä elektronikuorta (pääkvanttilukua) alkuaineella on. Tämänhetkisessä jaksollisessa järjestelmässä on seitsemän jaksoa; raskaampia, protonien lukumäärän perusteella kahdeksanteen jaksoon sijoittuvia alkuaineita on yritetty valmistaa, mutta toistaiseksi se ei ole onnistunut.

Jaksossa vasemmalta oikealle liikuttaessa alkuaineen järjestysluku eli protonien lukumäärä kasvaa. Samalla metallisuus vähenee ja elektronegatiivisuus kasvaa. Samalla alkuaineiden sidosten luonne muuttuu metallisesta kovalenttiseksi oikealle ja yhdisteissä ionisidoksellisista kovalenttisiksi.

## Lähteet

## Katso myös
* ryhmä (jaksollinen järjestelmä)
* jatkettu jaksollinen järjestelmä
Kolme muskettisopulia

**Kolme muskettisopulia** on Ella ja Aleksi -lapsiduon toinen albumi. Se julkaistiin 19. lokakuuta 2005. Levy sai Vuoden lastenlevy Emma-palkinnon vuonna 2005.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet
Sharleen Spiteri

**Sharleen Eugene Spiteri** (s. 7. marraskuuta 1967 Glasgow) on skotlantilainen poplaulaja. Hän on ollut vuodesta 1986 alkaen laulajana Texas-yhtyeessä. Vuonna 2005 Spiteri oli mukana Rammstein-yhtyeen kappaleessa ”Stirb nicht vor mir” (albumilta *[[Rosenrot]]*).

Spiteri on alkuperäiseltä ammatiltaan parturi-kampaaja. Hänen isällään on maltalaiset (Spiteri on siellä yleinen sukunimi) ja äidillä irlantilais-saksalaiset juuret.

Spiterillä on vuonna 2002 syntynyt tytär Misty Kyd Heath. Lapsen isä on toimittaja-kustantaja Ashley Heath. Pariskunta erosi vuonna 2004.

## Lähteet

## Aiheesta muualla
*
Ryhmä (jaksollinen järjestelmä)

**Ryhmä** tarkoittaa jaksollisen järjestelmän pystysaraketta. Jaksollisessa järjestelmässä on kahdeksan (1, 2 ja 13–18) pääryhmää ja kymmenen (3–12) sivuryhmää. Pääryhmän ykkösiä osoittava numero kertoo uloimman elektronikuoren elektronimäärän. Siten esimerkiksi 16. ryhmän hapella on kuusi ulkoelektronia. Pääryhmillä on perinteisesti omat nimityksnsä, esimerkiksi ensimmäinen pääryhmä on alkalimetallit ja 17. pääryhmän muodostyavat halogeenit.

Ryhmän kaikilla alkuaineilla on yleensä samanlainen uloimman elektronikuoren rakenne, mikä tuottaa niille keskenään samankaltaisia ominaisuuksia. Siirtymämetalleilla esiintyy elektronirakenteissaan tästä joitakin poikkeuksia. Ryhmässä alaspäin mentäessä elektronegatiivisuus pienenee ja metalliluonne kasvaa. Alaspäin mentäessä myös atomin koko kasvaa.

## Lähteet

## Katso myös
* Jakso (jaksollinen järjestelmä)
Atomiorbitaali

**Atomiorbitaali** on kvanttimekaanisessa atomimallissa ratkaisu elektronin aaltoyhtälölle. Se selittää atomin ydintä kiertävien elektronien todennäköiset radat. Yhdelle orbitaalille sopii kaksi elektronia, joilla on kvanttimekaanisen mallin Paulin kieltosäännön mukaisesti vastakkaiset spinit.

## Elektronikuoret

Elektronikuoria kvanttimekaanisen atomimallin atomissa on useita ja ne jaetaan edelleen atomiorbitaaleihin. Elektronikuoren atomiorbitaalit jaetaan energiatasoiltaan neljään pääluokkaan: s-, p-, d- ja f-luokkaan. s-orbitaalille mahtuu kaksi, p-orbitaaleille (3 kpl) kuusi, d-orbitaaleille kymmenen ja f-orbitaaleille neljätoista elektronia. Alin elektronikuori (jaksollisen järjestelmän 1. jakso) koostuu vain s-orbitaaleista. 2. ja 3. jaksoon kuuluvat myös p-orbitaalit, 4. ja 5. jaksoon myös d-orbitaalit, 6. ja 7. jaksoon myös f-orbitaalit.

Alla olevassa kaaviossa numero kertoo elektronikuoren (vastaa pääkvanttilukua (n) kvanttimekaanisessa atomimallissa) ja kirjain (fysiikassa sivukvanttiluku (l)) atomiorbitaalin tyypin, jolle atomin järjestysluvun kasvaessa jaksollisessa järjestelmässä elektroni pääasiallisesti asettuu. Tämä on Paulin kieltosääntöä noudattava Madelungin sääntö. Alkuaineita, joiden kohdalla poikkeuksia tästä säännöstä esiintyy, ovat muun muassa kupari, palladium, hopea, kulta, iridium ja platina.

1s
2s 2p
3s 3p
4s 3d 4p
5s 4d 5p
6s 4f 5d 6p
7s 5f 6d 7p

Poikkeukset tässä orbitaalien täyttymisjärjestyksessä sijoittuvat siirtymämetalleihin, lantanideihin ja aktinideihin; tällöin s- tai d-orbitaalille sijoittuu elektroni tai kaksi. Poikkeukset johtuvat siitä, että puolitäysi (viisi d-elektronia tai seitsemän f-elektronia (spinin vaikutus (spinkvanttiluku (s))) tai täysi alakuori (ns-, (n-1)d- tai *(n-2)f-orbitaalit) ovat symmetrisempiä atomin keskuksen suhteen, ja siten energeettisesti matalammalla tasolla kuin säännönmukaisella täyttymisjärjestyksellä.

## Sidosten muodostuminen
Kemialliset yhdisteet, joita alkuaine pystyy muodostamaan toisten alkuaineiden kanssa, saavat ominaisuutensa pitkälti s- ja p-orbitaalien elektronien määrästä. Yhdisteessä orbitaalit asettuvat uudelleen ja muodostavat kemiallisen sidoksen. Tällöin puhutaan molekyyli- tai sidosorbitaalista ja näitä saatetaan joskus merkitä yhdistämällä sidoksen muodostaneiden orbitaalien nimet, esimerkiksi sp-orbitaali. Usein näitä merkitään myös erillisillä nimillä, kuten σ- tai π-orbitaali. Hybridisaatio on eräs selitysmalli sidosten syntymiselle. d- ja f-orbitaalit osallistuvat myös toisinaan sidosten muodostumiseen, vaikka ne ovat yleensä inaktiivisempia sidosten muodostamisessa kuin s- ja p-orbitaalit.

## Lähteet

## Katso myös
* Hybridisaatio
* Kvanttiluku
* Molekyyliorbitaali

## Aiheesta muualla

* The Orbitron, laskennalliset atomiorbitaalit kuvina, 1s-orbitaalista teoreettiseen 7g-orbitaaliin
Oceanic Airlines

**Oceanic Airlines** on kuvitteellinen, useissa elokuvissa ja televisio-ohjelmissa esiintyvä lentoyhtiö. Sitä ei pidä sekoittaa oikeisiin lentoyhtiöihin Trans Oceanic Airlines ja Ocean Airlines.

Oceanic Airlines esitetään yleensä erittäin riskialttiina lentoyhtiönä, jonka toiminnot tuntuvat olevan enemmän tai vähemmän retuperällä. Yhtiöstä onkin tullut eräänlainen sisäpiirin vitsi televisio- ja elokuvaharrastajien keskuudessa: esimerkiksi suosittu televisio-ohjelmien arvostelusivusto *Television Without Pity* myi rajoitetun määrän paitoja ja laukkuja, joihin oli painettu Oceanic Airlinesin logo ja slogan *Getting halfway there is all the fun!* (”Pääseminen puolimatkaan on suurin huvi”). Televisiosarjassa *[[Lost]]* esitetty lentoyhtiön mainoslause *Taking You Places You've Never Imagined!* (”Viemme sinut paikkoihin, joita et ole ikinä kuvitellutkaan”) tuntuu erittäin sopivalta katastrofialttiille lentoyhtiölle. 

Vuoden 1996 elokuvassa *[[Ratkaisun hetket]]* käytettiin runsaasti lennossa kuvattua materiaalia, jossa käytetään oikeaa Oceanic Airlinesin logolla varustettua Boeing 747- lentokonetta. Materiaalia kuvattiin niin runsaasti, että sitä on käytetty useissa muissakin elokuvissa ja televisiosarjoissa.

## Esiintymiset
**[[Lost]]* – Oceanic Airlinesin lento 815 Sydneystä Los Angelesiin syyskuussa 2004 harhautuu tuhansia kilometrejä pois kurssistaan ja tuhoutuu lentäessään matalalla Tyynenmeren yllä. Joukko ihmisiä selviytyy kuitenkin turmasta päätyen salaperäiselle saarelle. Sarjassa lentoyhtiön kuvataan olevan konkurssin partaalla. 

**[[Ratkaisun hetket]]* – terroristit kaappaavat Oceanic Airlinesin lennon 343 Ateenasta Dullesiin. Elokuvan kuvamateriaalia on käytetty myös seuraavissa elokuvissa:
***[[Panic in the Skies!]]*
***[[Nowhere to Land]]* – Oceanic Airlinesin lento 762 Sydneystä Los Angelesiin, koneessa hermokaasua.
***[[Code 11-14]]*
***[[Alias (televisiosarja)|Alias]]* – Oceanic Airlinesin lento Sydneyyn mainitaan kuulutuksessa Los Angelesin kansainvälisellä lentokentällä (J.J. Abrams on tuottanut sekä *Aliaksen* että *Lostin*).
***[[Kunnian miehet (televisiosarja)|Kunnian miehet]]* –sarjan jaksoissa ”Vanished” ja ”The Bridge at Hang So Ri” käytetään elokuvan *Ratkaisun hetket* kuvamateriaalia.
***[[Category 6: Day of Destruction]]*
***[[After the Sunset – keikka Bahamalla]]* – Oceanic Airlinesin kone näkyy trailerissa.
***[[LAX (televisiosarja)|LAX]]* – Oceanic Airlinesin mainoksia ja lentotietoja näkyy lentokentällä jaksossa ”Senator’s Daughter”.
**** – Oceanic Airlinesin logolla varustettu Boeing 747 reittilennolla Los Angelesista Sveitsiin jaksossa ”Murha ilmassa”.

## Lähteet

 

## Aiheesta muualla
* Airliners.net: kuvakertomus elokuvassa ''Executive Decision'' esiintyvästä yhtiöstä
* Oceanic Flight 815 - yksi televisiosarja ''Lostin'' virallisista kotisivuista 
* Oceanic Airlines
Kazakit

**Kazakit** (myös *kazahit*, *qasaqit*;  []; ; ) ovat turkkilainen kansa Keski-Aasiassa, pääasiassa Kazakstanissa, sekä ympäröivillä alueilla kuten Venäjällä, Mongoliassa ja Kiinassa. Kazakkeja on noin 13 miljoonaa.

## Asuinalue

Suurin osa kazakeista asuu Keski-Aasian pohjoisosassa Kazakstanissa, jonka väestöstä kazakit muodostavat 63 prosenttia. Merkittäviä kazakkivähemmistöjä on myös Xinjiangin autonomisessa provinssissa Kiinassa, Uzbekistanissa, Mongoliassa ja Venäjällä. Venäjän kazakkivähemmistö on keskittynyt Kazakstaniin rajoittuville alueille, kuten Astrahanin, Orenburgin, Saratovin ja Omskin alueilla sekä Kalmukian ja Altain tasavalloissa. Pienempiä kazakkivähemmistöjä on Turkmenistanissa, Kirgisiassa, Tadžikistanissa, Afganistanissa, Ukrainassa, Turkissa ja Iranissa.

## Termin alkuperä
Sekä *kazakin* että Etelä-Ukrainan kasakkaorganisaation ratsumiestä tarkoittavan *[[kasakka|kasakan]]* nimitysten arvellaan tulevan turkkilaisten kielten sanasta *kazak*, ’vaeltaja’, ’seikkailija’ tai ’vapaa mies’.

Sana *kazakki* esiintyy ensi kerran 1200-luvulla turkkilais-arabialaisessa sanakirjassa, jossa se tarkoitti *itsenäistä* tai *vapaata*. Sanan todellisesta merkityksestä ei ole päästy yksimielisyyteen. Yhden teorian mukaan se tulee sanasta *Ak Kaz*, mikä tarkoittaa *valkoista joutsenta*. 

Venäjän kielessä ei käytetty sanaa *kazakki* ennen kuin 1920-luvun puolivälistä alkaen. Tätä ennen venäläiset kutsuivat sekä kazakkeja että kirgiisejä kirgiiseiksi.

## Etymologia
Vaikka kazakkeja ei tule sekoittaa *[[Kasakat|kasakoihin]]*, tulee niiden molempien nimi samasta turkkilaisesta juuresta. ("Seikkailija, nomadi, vaeltaja").

## Kieli

Suurin osa kazakeista puhuu äidinkielenään kazakkia, joka kuuluu turkkilaiseen kieliryhmään. 

## Kulttuuri

Kazakkien kulttuurissa on vaikutteita venäläisestä ja persialaisesta kulttuurista sekä jonkin verran arabialaisesta kulttuurista. Kazakit on perinteisesti tunnettu vapaudenrakkaudestaan, ratsastustaidostaan ja puolikesyjen kotkien kanssa harrastetusta metsästyksestä.

## Heimojärjestelmä

Perinteisesti kazakit ovat tietoisia juuristaan ja omasta heimostaan. Varhemmin jokaisen kazakin oletettiin tietävän oman heimonsa sekä esivanhempien heimot aina seitsemän sukupolvea taaksepäin. Tämä tieto oli myös edellytys naimisiinmenolle, sillä henkilö, joka ei tiennyt omaa heimotaustaansa ei ollut kelvollinen aviopuoliso. Lapset tulivat yleensä kuulumaan isänsä heimoon. Heimojen välisiä avioliittoja suosittiin. 

Nyky-Kazakstanissa heimojärjestelmä on virallisesti kielletty ja käytännössä lähes merkityksetön. Varsinkin taloudellisessa ja valtiollisessa elämässä se on häviämässä pois. Se on kuitenkin edelleen olemassa ja kulttuurielämässä sillä on joskus aika suurikin merkitys. On varsin tavallista, että kazakit tavatessaan tiedustelevat toistensa heimoja. Heimojen välit eivät ole vihamieliset, ja vaikka kazakit katsovatkin kuuluvansa johonkin tiettyyn heimoon, pitävät he silti kaikkia heimoja yhtenä kansallisuutena. 

## Lähteet

## Aiheesta muualla
Alkaline Trio

**Alkaline Trio** on Yhdysvalloista kotoisin oleva kolmihenkinen punk rock-yhtye. Yhtyeen tyylilajeihin kuuluvat alternative rock, indie, punk revival ja punk-pop. Ryhmä koostuu laulaja-kitaristi Matt Skibasta, rumpali Derek Grantista ja basisti-laulaja Dan Andrianosta. Alkaline Trion musiikille tunnusomaista on synkkien sanoitusten yhdistäminen tarttuviin sävelmiin. Temaattisesti yhtyeen kappaleet käsittelevät toistuvina teemoina muun muassa alkoholismia, sydänsuruja, sarjamurhaajia, huumeita ja kuolemaa. 

## Historia

Yhtye aloitti uransa vuonna 1997 Chicagossa. Siihen kuuluivat alun perin Matt Skiba (laulaja-kitaristi), rumpali Glenn Porter sekä basisti Rob Doran. Basso vaihtoi nopeasti omistajaa, ja yhtyeen uusi jäsen oli nimeltään Dan Andriano. Hänestä saatiin myös yhtyeen toinen laulaja. Kokoonpano pysyi muuttumattomana aina vuoteen 2000 saakka, jolloin Glenn Porter vaihtoi maisemaa. Trio säilytti kuitenkin merkityksensä; rumpuja siirtyi soittamaan Mike Felumlee. Felumleekin päätti myöhemmin poistua, ja hänen paikkansa otti Derek Grant. Alkaline Trio päätyi siis nykyiseen kokoonpanoonsa vuonna 2003.

## Diskografia

### Studioalbumit
* 
* 
* 
* 
* 
* 
* 
* 
* 
* 

## Aiheesta muualla
Akrotíri ja Dekéleia

**Akrotíri** () ja **Dekéleia** (, ), virallisesti *Suvereenit tukikohta-alueet Akrotíri ja Dekéleia* (, ) on Kyproksen saarella sijaitseva Britannian merentakainen alue, jolla on kaksi tukikohta-aluetta (SBA, *Sovereign Base Area*), Akrotíri ja Dekéleia. Tukikohtien yhteenlaskettu pinta-ala on noin 253,8 km² eli noin 2,7 % saaren pinta-alasta, ja väkiluku noin . Akrotírin pinta-ala on 123 km² ja Dekéleian 130,8 km².

## Maantiede ja luonto

Tukikohta-alueet on erotettu sopimuksella Kyproksen tasavallan alueesta. Akrotíri sijaitsee Akrotírin niemimaalla saaren eteläosassa Limassolin kaupungin lähellä ja Dekéleia kaakossa Lárnakan lähellä. Akrotírissa toimii Britannian kuninkaallisten ilmavoimien lentotukikohta RAF Akrotiri. Molemmilla alueilla on sotilastukikohtien lisäksi myös asunto- ja maanviljelyalueita; Akrotírin alueella sijaitsee muun muassa Akrotírin kylä. Akrotíri on kokonaan Kyproksen tasavallan hallitseman alueen ympäröimä ja sillä on rajaa sen kanssa 48 kilometriä, mutta Dekéleialla on rajaa myös YK:n valvomalle vyöhykkeelle ja turkkilaisten itsenäiseksi julistaman pohjoisosan eli Pohjois-Kyproksen turkkilaisen tasavallan kanssa, yhteensä 108 kilometriä.

Akrotírin niemimaalla on Ramsarin sopimukseen kuuluva alue ja kansainvälisesti tärkeä lintualue (IBA), jolla on kosteikkoja sekä garrigue- ja macchiakasvillisuutta. Alueella on muun muassa Limassolin suolajärvi, soita, lampia, rannikkodyynejä sekä hiekkaisia ja kiviä rannikoita. Akrotírin IBA on Kyproksen tärkein kosteikko, ja siellä on tavattu yli 200 lintulajia ja sitä kautta muuttaa yli 160 lintulajia keväisin ja syksyisin.

## Historia ja hallinto

Britannia säilytti alueiden hallinnan vuonna 1960 solmitussa sopimuksessa, jolla Kypros itsenäistyi. Britannia halusi pitää alueiden suvereniteetin itsellään, jotta voisi varmistaa tukikohdan pysyvyyden. Aluetta hallinnoidaan puolustusministeriön alaisuudessa. Kyproksen presidenttinä vuosina 2008–2013 toiminut Dimítris Christófias kannatti Kyproksen saaren demilitarisointia ja vastusti Britannian tukikohtia. Hän kutsui Akrotíria ja Dekéleiaa siirtomaa-ajan veritahroiksi.

Akrotírin ja Dekéleian rajat vedettiin alkujaan niin, että niiden sisälle jäisi vain merkittävimmät sotilasrakennelmat ja ulkopuolelle kaikki kylät ja kaupungit. Dekéleian sisällä on kuitenkin kolme Kyproksen tasavallan enklaavia Ormídeia, Xylotýmvou ja Dekéleian voimalaitos. Akrotírin ja Dekéleian alueille on sittemmin muuttanut myös kyproslaisia siviilejä.

Akrotíri ja Dekéleian päämaja sijaitsee Episkopí Cantonmentissa, ja alueen toimeenpanevaa ja lainsäädöllistä valtaa käyttää hallintovirkamies, joka on myös Britannian Kyproksen joukkojen komentaja. Britannia on delegoinut Kyproksen tasavallalle monia siviilihallinnon tehtäviä, jotka kohdistuvat erityisesti alueella asuviin Kyproksen kansalaisiin.

Akrotíri ja Dekéleian alueella on oma oikeusjärjestelmänsä, jota pyritään pitämään mahdollisimman lähellä Kyproksen lakia.

## Lähteet

## Aiheesta muualla

* Sovereign Base Areas Administration. 
* CIA World Factbook: Akrotiri  ja Dhekelia .
Tuhat

**Tuhat** on luonnollinen luku 1&nbsp;000. Se tarkoittaa kymmentä sataa. SI-järjestelmässä sitä vastaava kerrannaisyksikkö on kilo, ja tuhannesosaa vastaa milli.

Tuhat on suurin jo muinoin suomen kielessä tunnettu tasaluku. Siitä on kuitenkin saatu yhdistelemällä ja kertomalla vielä suurempia lukuja, kuten kaksituhatta. Tuhannen alkuperä on balttilaisissa kielissä, joista se on lainautunut ehkä pronssikaudella. Miljoona sen sijaan on uudehko laina; se on tunnettu vasta suomen kirjakielessä.

Kaikilla suuremmilla tasaluvuilla, kuten 10&nbsp;000 ja 100&nbsp;000, ei enää ole omaa sanaa, vaan vain tietyillä tuhannen kerrannaisilla kuten miljoonalla ja miljardilla. Samoin tuhatta suurempia ja tuhannesosaa pienempiä kerrannaisyksiköitä on vain tuhannen ja tuhannesosan kerrannaisille.

## Matematiikassa
* 1000 on yhdistetty, runsas ja puolitäydellinen luku.
* 1000 on kuutioluku: 10^3.
* 1000 on onnellinen luku kymmenjärjestelmässä: 1^2+0^2+0^2+0^2 = 1.
* 1000 voidaan muodostaa kahden neliöluvun summana kahdella tavalla: 30^2+10^2 tai 26^2+18^2.
* 1000 voidaan muodostaa kolmen neliöluvun summana kahdella tavalla: 30^2+8^2+6^2 tai 24^2+18^2+10^2.
* Promille tarkoittaa yhtä tuhannesosaa.

## Muissa yhteyksissä
* Tonni on massan yksikkö, joka vastaa tuhatta kilogrammaa.
* Tuhannen markan seteleitä oli Suomessa käytössä useita eri aikoina.
* Terminator 2 – Tuomion päivä -elokuvassa esiintyy kuvitteellinen T-1000-robotti.
* Amiga 1000 on tietokone.
* Sega SG-1000 on pelikonsoli.
* Simca 1000 on henkilöauto.
* Tuhat yötä on suomalainen kappale ja albumi.
* Tuhathuokoiset on eläimiin kuuluva heimo.
* Tuhatjalkaiset on eläimiin kuuluva alajakso.
* Tuhatkauno eli kaunokainen on kasvilaji.
* Tuhatlehtinen eli mille-feuille on leivonnainen.
* Tuhatvuotinen valtakunta oli natsi-Saksan itsestään käyttämä nimitys.

## Lähteet
Nashville

**Nashville** on kaupunki Yhdysvalloissa Tennesseen osavaltiossa, Cumberlandjoen varrella Tennesseen keski-pohjoisosassa. Se on osavaltion pääkaupunki ja asukasmäärältään suurin kaupunki.

Kaupunki perustettiin 24. joulukuuta 1779. Osavaltion pääkaupungin asema vakiintui pysyvästi 1843.

## Väestö
Vuoden 2020 väestönlaskennassa Nashvillessa oli noin 689&nbsp;400 asukasta. Vuoden 2010 väestönlaskennassa asukkaita oli noin 601&nbsp;200. Asukkaista noin 27 prosenttia on afroamerikkalaisia, kun osuus Tennesseessä keskimäärin on noin 17&nbsp;%.

## Kulttuuri
Nashville tunnetaan countrymusiikin kotipaikkana. Kaupungissa toimii useita nimekkäitä levytysstudioita, ja erityisesti *Music Row* tunnetaan sen musiikkiteollisuuteen keskittyneenä alueena. Kaupungissa on myös Country Music Hall of Fame.

Nashville on myös yliopistokeskus ja sillä on laajaa taideaineiden opetusta.

Kaupungin nähtävyyksiin kuuluu täysimittainen kopio Parthenonin temppelistä Ateenassa. Se rakennettiin alun perin vuoden 1897 Tennesseen osavaltion satavuotisjuhlallisuuksiin. 1920-luvulla rakennelma valettiin uudelleen betonista.

## Urheilu
Nashville Predators on kaupungin oma NHL-joukkue. Tennessee Titans on kaupungin NFL-joukkue.

## Valokuvia

kuva:Nashville panorama.jpg|Nashville panoraamakuvassa
kuva:Parthenon.at.Nashville.Tenenssee.01.jpg|Parthenonin teräsbetoninen kopio Nashvillen Centennial Parkissa
kuva:Rymanauditorium1.jpg|Ryman Auditorium, countrymusiikin perinteinen esiintymisareena
kuva:ShelbyBridge.jpg|Shelby Street Bridge


## Lähteet

## Kirjallisuutta
*

## Aiheesta muualla

* 
*Nashvillen kaupungin verkkosivut
Tullio Serafin

**Tullio Serafin** (1878-1968) oli yksi 1900-luvun huomattavimpia kapellimestareita sekä yksi historian parhaita äänikouluttajia. Serafin löysi tukun maailman ehdottomia huippulaulajia, muiden muassa Maria Callaksen, Carlo Bergonzin ja Tito Gobbin. Hänen kapellimestarinuransa alkoi täysipäiväisesti vuonna 1903 ja siitä se jatkuikin seuraavat 65 vuotta. Hän toimi kapellimestarina lukuisissa kantaesityksissä niin Italiassa kuin Yhdysvalloissakin, jonne hän muutti 1924 toimiakseen Metropolitan-oopperan kapellimestarina. Parhaimmillaan Serafin oli johtaessaan esityksiä Verdin ja hyvän ystävänsä Puccinin teoksista.
Droidit (piirrossarja)

**Droidit** on  vuonna 1985 valmistunut *[[Tähtien sota]]* -elokuvien maailmaan sijoittuva animaatiosarja, jossa pääosissa ovat robotit C-3PO ja R2-D2. Sarjaa tuotettiin yhden tuotantokauden verran, mutta se ei saanut menestystä televisiossa. Myöhemmin VHS- ja DVD-julkaisut saivat huomattavasti enemmän huomiota. Sarjan tunnusmusiikin ”Trouble Again” esittää The Policen rumpali Stewart Copeland. Vuonna 1986 sarjasta tehtiin myös tuplakestoinen erikoisjakso. 

Suomessa Showtime julkaisi sarjasta kaksi vuokravideokasettia vuonna 1988, Droidit ja Droidit 2. Ensimmäisessa kasetissa oli jaksot 1-4 ja toisessa jaksot 5-8. Kaseteissa on alkuperäinen englanninkielinen ääniraita suomenkielisellä tekstityksellä. Televisiossa sarja esitettiin maalis-toukokuussa 1996 MTV3-kanavalla suomenkielisellä jälkiäänityksellä. Suomenkielisestä toteutuksesta vastasi Nordic Agapio Oy.

## Alkuperäisrooleissa

## Jaksot

## Arvioita
*[[Video-opas|Video-oppaassa]]* vuodelta 1994 Markku Salmi pitää *Droidien* seikkailuja sympaattisina ja antaa niiden VHS-julkaisulle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
Burlakat

**Burlakat** on Rääkkylästä kotoisin oleva kansanmusiikkiyhtye. Yhtye esittää rajakarjalaisista alueen omakielisistä kansanlauluista omia, iloisia ja meneviä sovituksiaan. Yhtyeen nimi on karjalan kieltä ja tarkoittaa *kulkureita*. 

Keski-Karjalan kansalaisopiston yhtyesoiton opintopiirin opiskelijajoukko perusti Burlakat vuonna 1993. Yhtyeeltä on ilmestynyt kolme levyä: *[[Tšastuška]]* (1999), *[[Magie]]* (2003) ja *[[Oma (Burlakat albumi)|Oma]]* (2009). Humppa Records on julkaissut *Magien* myös Saksassa.

Vuonna 2002 Burlakat valittiin Kaustisen kansanmusiikkijuhlien juhlayhtyeeksi. 

## Katso myös
*Värttinä

## Aiheesta muualla
*Virallinen sivu 
*Burlakoiden tuotanto MusicBrainz-tietokannassa
Boards of Canada

**Boards of Canada** on skotlantilainen elektronista musiikkia esittävä duo. Sen jäsenet ovat veljekset Michael Sandison (s. 1. kesäkuuta 1970) ja Marcus Eoin (s. 21. heinäkuuta 1971). He aloittivat yhdessä soittamisen teini-ikäisinä. Boards of Canadan ensimmäinen suurelle yleisölle julkaistu täysimittainen albumi oli *[[Music Has the Right to Children]]*, joka julkaistiin vuonna 1998. Yhtye on sen jälkeen julkaissut kolme albumia, *[[Geogaddi]]n* (helmikuussa 2002), *[[The Campfire Headphase]]n* (lokakuussa 2005) ja *[[Tomorrow’s Harvest]]in* (toukokuussa 2013).

## Musiikki
Boards of Canadan musiikki rakentuu lämminhenkisistä, analogisista 1970-luvun tyyppisistä soundeista. Michael ja Marcus ovat luonnehtineet suurimmaksi inspiraation lähteekseen lapsuuden, nostalgian ja luonnon. Analogisten syntetisaattorisoundien lisäksi musiikille on ominaista hip-hop- tyyppiset rytmit ja äänten manipulointi.

## Diskografia

### Varhainen tuotanto
Boards of Canadan varhaista tuotantoa ei ole levitetty kaupallisesti (Twoism -uudelleenjulkaisua lukuun ottamatta), ja julkaisut ovat kaikki alle 100 kappaleen painoksia yhtyeen omalla Music70 -levymerkillä. Tämän vuoksi ne ovat käytännössä kuuntelijakunnan ulottumattomissa. Muutamia vanhempia kappaleita voi kuitenkin kuulla uudemmilla, kaupallisesti julkaistuilla albumeilla.

* *Catalog 3* - 1987
* *Acid Memories* - 1989
* *Closes Volume 1* - 1992
* *Play By Numbers* - 1994
* *Hooper Bay* - 1994
* *Twoism* - 1995. LP, 100 kappaleen painos. 2002 uudelleenjulkaisu Warp Recordsilla.
* *Boc Maxima* - 1996

### Albumit
* *[[Music Has the Right to Children]]* - 1998 (Warp/Skam). CD, 2xLP.
* *[[Geogaddi]]* - 2002 (Warp/Music70). 3xLP, CD.
* *[[The Campfire Headphase]]* - 2005 (Warp). 2xLP, CD.
* *[[Tomorrow's Harvest]]* - 2013 (Warp, music70) 12" LP, CD, DD.

### Singlet ja EP:t
* *Hi Scores* - 1996 (Skam). 12" vinyylijulkaisu. Uudelleenjulkaisu vinyylillä ja CD:llä 1998 ja 2002.
* *Aquarius* - 1998 (Skam). 7" EP.
* *Peel Session* - 1999 (Warp). John Peelin radio-ohjelmassa esitetyt kappaleet. 12" EP, CD.
* *In a Beautiful Place Out in the Country* - 2000 (Warp/Music70). 12" EP, CD.
* *Roygbiv/Telephasic Workshop 10"* rajoitettu painos (*Music Has the Right to Children* -albumilta)
* *Trans Canada Highway* - 2006 (Warp). 12" EP, CD.
Sanremo

**Sanremo** eli **San Remo** on rannikkokaupunki Imperian maakunnassa, Ligurian alueella Italian Rivieralla. Välimeren rannikolla sijaitsevan kaupungin väkiluku on noin 55&nbsp;000. 

Sanremo tunnetaan kuuluisasta Sanremon musiikkijuhlasta, Sanremon rallista ja Milano – San Remo -pyöräkilpailusta. Turkin viimeinen sulttaani Mehmed VI kuoli Sanremossa. Myös ruotsalainen kemisti Alfred Nobel kuoli kaupungissa, ja siksi kaupunki lähettää vuosittain Nobel-juhlaan kukkia.

## Lähteet

## Aiheesta muualla

*Sanremo-opas
Kinsale

**Kinsale** () on pieni kaupunki Corkin kaupunkikreivikunnassa, Irlannissa. Se sijaitsee rannikolla, noin 25 kilometriä etelään Corkin kaupungista lähellä Old Head of Kinsalea.

Kinsale on suosittu lomakohde sekä irlantilaisille että ulkomaalaisille matkailijoille. Kinsale on tunnettu gourmet-ravintoloistaan.

Kinsalessa käytiin vuonna 1601 merkittävä taistelu, jossa englantilaiset joukot kukistivat irlantilaisten ja espanjalaisten liiton.

Kinsalen lähellä Summer Covessa sijaitseva Charlesin linnoitus (Charles Fort) rakennettiin suojaamaan Kinsalen satamaa. Linnoitus on rakennettu vuonna 1677 ja se on kunnostettu matkailukohteeksi.

Ilmastonmuutokseen varautumista korostava Siirtymäliike perustettiin Kinsalessa ja se on maailman ensimmäinen virallinen siirtymäkaupunki. Siirtymäkaupungit pyrkivät noudattamaan  energiankulutuksen alenemisen toimintasuunnitelmaa.

## Katso myös
* Luettelo Irlannin kaupungeista

## Lähteet

## Aiheesta muualla

* Virallinen Kinsalen www-sivusto
Vladimir Smirnov (hiihtäjä)

**Vladimir Mihailovitš ”Smirre” Smirnov** (, s. 7. maaliskuuta 1964 Štšutšinsk, Kazakstanin SNT, Neuvostoliitto) on kazakstanilainen hiihtäjä, joka edusti uransa aikana Neuvostoliittoa ja Kazakstania. Hän saavutti yhteensä 6&nbsp;olympia- ja 11&nbsp;MM-mitalia.

Vuosina 1998–2004 Vladimir Smirov kuului urheilijajäsenenä Kansainväliseen Olympiakomiteaan. Hän osallistui muun muassa KOK:n vuoden 2006 talvikisojen valintakomiteaan.

## Saavutuksia
### Olympialaiset
*1988 Calgary:
**Hopeaa: 30&nbsp;km
**Pronssia: 15&nbsp;km 
*1994 Lillehammer: 
**Kultaa: 50&nbsp;km
**Hopeaa: 10&nbsp;km ja 15&nbsp;km
*1998 Nagano: 
**Pronssia: 15&nbsp;km takaa-ajo

### Maailmanmestaruuskilpailut
*1987 Oberstdorf:
**Hopeaa: viesti
*1989 Lahti:
**Kultaa 30&nbsp;km&nbsp;(p)
*1991 Val di Fiemme:
**Hopeaa 30&nbsp;km, pronssia 15&nbsp;km
*1993 Falun:
**Hopeaa: 10&nbsp;km&nbsp;(p), takaa-ajo 15 km (v)
**pronssia: 30&nbsp;km&nbsp;(p)
*1995 Thunder Bay:
**Kultaa: 30&nbsp;km&nbsp;(p), takaa-ajo (10&nbsp;km + 15&nbsp;km) ja 10&nbsp;km&nbsp;(p)
**Pronssia: 50&nbsp;km&nbsp;(v)

### Maailmancup
*Kokonaiskilpailun voitto 1991 ja 1994
*Kokonaiskilpailun kakkonen 1993, 1995 ja 1996
*Kokonaiskilpailun kolmas 1986, 1992 ja 1998

## Lähteet
*
Ratatyökone

**Ratatyökone** on rautatien kunnossapitotehtävissä käytettävä, yleensä omalla konevoimallaan raiteilla liikkuva työkone.

Ratatyökoneet on yleensä rakennettu tiettyä tarkoitusta varten, sillä monikäyttöisen ratatyökoneen rakentaminen, käyttö sekä ylläpito olisi monimutkaista ja kallista.

Ratatyökoneen kuljettajana voi toimia lyhyen kurssin käynyt henkilö, joka on antanut hyväksytyn ajonäytteen; veturia saa ajaa vain veturinkuljettaja, jonka koulutus ajosummamäärineen on huomattavasti pitempi.

## Ratatyökoneet

Yleisimmät käytössä olevat ratatyökoneet

### Ratakuorma-auto
Ratakuorma-auto on yleensä nosturilla tai nostolaitteella varustettu pieni työkone, jolla voidaan siirtää vaunuja työkohteeseen sekä suorittaa keveitä ja osin myös keskiraskaita nostotehtäviä. Ratakuorma-autoa käytetään myös lumenauraustehtävissä, jolloin siihen liitetään hydraulisesti ohjattava kaksisiipinen lumiaura. Nykyisin ratakuorma-autot ovat lähinnä pienvetureita, sillä niiden teho riittää siirtämään pitkiäkin junia. Nykyisin Suomessa on käytössä sarjojen Tka6, Tka7, Tka8 ja Tka9 ratakuorma-autoja.

### Raiteentukemiskone

Raiteentukemiskoneella tuetaan uudelleen sepelöity tai kokonaan uusittu raide, ennen kuin se otetaan junaliikenteen käyttöön. Raiteentukemiskoneessa on hydrauliset täristimet, jotka tunkeutuvat raidepatjana toimivaan sepeliin ja tiivistävät sepelikerroksen. Tuennan yhteydessä raide myös oikaistaan.

Pääosa raiteentukemiskoneista on leveäraiteisia; eräs yksilö on muutettu soveltuvaksi 750 mm raideleveydelle; työ tehtiin Jokioisten Museorautatien Minkiön konepajalla ja valmistui syyskuussa 2009. Onnistunut koekäyttö tehtiin 13. syyskuuta 2009. Liikennekauden 2010 koetyöt onnistuivat hyvin, joskin varsinainen käyttöönotto odottaa vielä käyttäjäkoulutuksen toteutumista. 

Raiteentukemiskoneet liikkuvat työmaalla omin voimin, siirtoajot tehdään hinauksessa.

### Sepeliaura
Sepeliauralla tasoitetaan radan sepelikerrosta. Aura voi olla erillinen kone tai työkoneeseen liitetty.

### Sepelinpuhdistuskone
Sepelinpuhdistuskoneella käydään tarvittaessa läpi rataosien sepelöintiä: sepeli imuroidaan koneeseen erityisen hihnakuljettimen avulla, puhdistetaan ja lajitellaan koneellisesti. Samalla poistuu myös mm. veturien hiekoituslaitteista peräisin ollut, sepelöinnin tasoa huonontava hiekka. Tämän jälkeen kelvollisiksi todetut sepelit ajetaan takaisin ratapenkkaan.

Nämä koneet ovat kaikki itsenäisiä, omaan vaunuunsa asennettuja; ne voivat liikkua tarvittaessa omin voimin, joskin siirtoajot tehdään hinauksessa.

### Vaihteentukemiskone
Vaihteentukemiskone poikkeaa raiteentukemiskoneesta muun muassa monimutkaisempien mittalaitteidensa sekä laajemman tukemisalan suhteen. Tuennan periaate on sama.
Atomisäde

**Atomisäde** kertoo atomiytimen etäisyyden uloimpaan miehitettyyn elektronikuoreen. Atomisäde ilmoitetaan yleensä pikometreinä tai ångströmeinä. Atomin säde kasvaa mentäessä jaksollisessa järjestelmässä oikealta vasemmalle ja ylhäältä alas. Eli elektronikuorten lisääntyminen suurentaa atomin sädettä, kun taas protoniluvun eli järjestysluvun kasvu pienentää sitä.

## Katso myös
*Elektronegatiivisuus

## Aiheesta muualla
*Opetus.tv: Kemian etäopiskeluympäristö, Atomin koko
Geolingvistiikka

**Geolingvistiikka** eli **kielimaantiede** on yleisnimitys monenlaiselle dialektologiselle ja sosiolingvistiselle tutkimukselle, jonka piirissä voidaan analysoida murteita ja muita puhekielen muotoja, kuten slangia tai esimerkiksi paikannimiä. Geolingvistiikka yhdistää maantiedettä ja kielitiedettä toisiinsa.
Junaliikennejuopumus

**Junaliikennejuopumus**, (aiemmin laajempi ***raideliikennejuopumus***), on Suomen rikoslaissa määritelty liikennerikos. Junaliikennejuopumuksesta tuomitaan rikoslain 23:7:n mukaan se, joka kuljettaa junaa tai toimii muussa junaturvallisuuteen olennaisesti vaikuttavassa tehtävässä nautittuaan alkoholia niin, että hänen verensä alkoholipitoisuus tehtävän aikana tai sen jälkeen on vähintään 0,5 promillea tai että hänellä tällöin on vähintään 0,22 milligrammaa alkoholia litrassa uloshengitysilmaa tai että hänen kykynsä tehtävän vaatimiin suorituksiin on huonontunut. Rangaistus on sakkoa tai enintään kaksi vuotta vankeutta.

Rikoslain 23:12:n mukaan junalla tarkoitetaan veturia tai veturin ja vaunujen muodostamaa kokonaisuutta sekä muuta konevoimalla kulkevaa raidekulkuneuvoa (moottorivaunu, metrojuna, ratatyökone) lukuun ottamatta raitiovaunua.

Kuitenkin laki rautatiejärjestelmän liikenneturvallisuustehtävistä (5 luku 22 §) määrittää sen, että "tehtävää ei saa hoitaa myöskään se, jonka veren alkoholipitoisuus on alkoholin nauttimisesta kohonnut tai joka on käyttänyt muuta huumaavaa ainetta niin, että sitä on hänen elimistössään havaittava määrä." Eli vaikka rikoslain mukainen junaliikennejuopumuksen raja on 0,5 promillea, ns. kelpoisuuslain mukainen raja on 0,0 promillea.

## Lähteet
Molekyylimassa

**Molekyylimassa** (Mr) kertoo molekyylin massan atomimassayksiköissä (yksikkönä u tai amu). Molekyylimassa on molekyylin muodostavien atomien atomimassojen summa, koska kemiallisessa reaktiossa atomiytimen massa ei muutu. Moolimassan lukuarvo on sama kuin vastaavan molekyylin molekyylimassan, mutta moolimassan yksikkö on g/mol.

Esimerkiksi vedyn atomimassa on 1,008 u ja hapen 16,00 u. Täten vesimolekyylin H2O molekyylimassa on 2 · 1,008u + 16,00 u = 18,016 u. Veden moolimassa on siten 18,016 g/mol. Kaasuseoksille voidaan myös laskea *keskimääräinen molekyylimassa*. Jos seoksessa on 78 % typpeä ja 21 % happea, seoksen molekyylimassa on 28 u· 0,78 + 32 u · 0,21 eli noin 28,6 u. Kuivan ilman tarkempi molekyylimassa on 28,964 u.

## Lähteet

## Aiheesta muualla
* Ilman tarkempi molekyylimassa
XM214 5.56mm Machine Gun

**XM214 5.56mm Machine Gun** oli kuusipiippuinen sähkökäyttöinen Gatling-tyyppinen sarjatuliaseen prototyyppi 5,56 mm NATO-kaliiperille. Sen suunnitteli General Electric, mutta se ei milloinkaan päässyt sarjavalmistukseen.

Ase kehitettiin 1970-luvulla helikopterikäyttöön.

## Aiheesta muualla
*The old new Gatling: M134 Minigun, M61 Vulcan, GAU-8/A Avenger and others.
*The XM-214 
*XM-214
Hear hear

**Hear hear** () on fraasi, joka on saanut alkunsa muodosta *hear him* (kuulkaa häntä), jota käytettiin usein toistaen. Tätä käskyä käytettiin kiinnittämään huomio puhujaan ja siitä kehittyi myöhemmin puhujan sanoman hyväksymisen ele.  Erityisen yleisesti sanonta on käytössä Yhdistyneen kuningaskunnan parlamentin alahuoneessa.